Кентау қаласы әкімінің 

«___»__________2025 жылғы 

№____ өкімімен бекітілген

Кентау қаласы әкімі аппаратының әкімшілік және ақпараттық қауіпсіздік 

бөлімшесі туралы ереже

1. Жалпы ереже

1. Кентау қаласы әкімі аппаратының әкімшілік және ақпараттық қауіпсіздік бөлімшесі болып табылады (бұдан әрі-Бөлімше).
2. Бөлімше өзінің қызметінде, Қазақстан Республикасының Конституциясын, Қазақстан Республикасы Президентінің Жарлықтарын, Қазақстан Үкіметінің нормативтік-құқықтық актілерін, облыс және қала әкімінің шешімдерін, өкімдерін, әкімдіктің қаулыларын, сондай-ақ осы ережені басшылыққа алады.

3. Бөлімшенің құрылымын және штат санын мемлекеттік органның басшысы бекітеді.

2. Бөлімшенің негізгі міндеттері, функциялары мен құқықтары

4. Бөлімшенің міндеттері:
1) Қала әкімі аппаратының (бұдан әрі – Аппарат) қызметкерлері мен жұмысшылардың жалақыларын және ҚР нормативтык құқықтық актілерінде, еңбек шартта, жұмыс берушінің актілерінде көзделген өзге де төлемдерді есептеп, уақытылы және толық көлемде төлеп отырады, ұйымдар мен заңды тұлғалармен есеп-айырысу процесінде туындайтын есеп-қисапты дер кезінде жүргізеді;

2) Қала әкімі аппаратының шаруашылық жұмыстарын ұйымдастырады. Әкімдік ғимаратының тазалығын, мүлкінің сақталуын, кезекшілік жұмысын қамтамасыз етеді, қала әкімі аппаратының мүлкінің есебін жүргізеді және материалдық құндылықтардың сақталуына жауап береді, техникалық қызметкерлердің жұмысын қадағалайды;

3) Активтердің, арзан және тез бүлінетін заттардың, басқа да материалдық  құндылықтардың сақталатын және пайдалануға берілетін жерлерінде сақталуына бақылауды жүзеге асырады;

4) «Мемлекеттік сатып алу туралы» ҚР Заңына сәйкес, аппаратқа қаралған бюджеттік қаражатқа жылдық жоспар дайындайды, аппаратта өткізілетін мемлекеттік сатып алу конкурстардың құжаттарын, келісім шарттардың жобасын уақытылы дайындайды, келісім-шарттардың орындалуы бойынша тиісті жұмыстар жүргізеді, мемлекеттік сатып алуға жосықсыз қатысушылар деп тану туралы құжаттар дайындап, аппарат басшысына ұсынады;

5) Ақпараттандыру және мемлекеттік қызмет көрсету саласындағы бірыңғай саясатын жүргізу;
6) Ақпараттандыру және мемлекеттік қызмет көрсету саласында мемлекеттік саясаттың қалыптасуына қатысу;

7) Ақпараттандыру және мемлекеттік қызмет көрсету саласында нормативтік құқықтық актілердің жобасын әзірлеу;

8) Ақпараттандыру және мемлекеттік қызмет көрсету саласындағы әдістемелік қор әзірлеу мен дамыту, жергілікті атқарушы органдардың ақпараттық жүйесін құру және дамыту үшін, ақпараттық жүйелердің өзара ақпараттық іс-қимылының регламенті және ережесі бойынша жұмысты ұйымдастыру;

9) Ақпараттық қауіпсіздікті, ақпараттық ресурстардың және ақпараттық жүйелердің тұрақты жұмыс істеуін қамтамасыз ету;
10) Болашақта ақпараттық қауіпсіздікке қауіп төндіруді ескерту, анықтау, шектеу, жою және тыйым салу үшін техникалық, әкімшіліктік және тәртіптік шаралардың жиынтығын әзірлеуге қатысу;

11) Әкімдіктің аппараттық-бағдарламалық құрылғылармен жабдықтау жүргізу және олардың тиімді және тиісті қолданылуын бақылауды іске асыру;

12) Ақпараттандыру саласындағы техникалық ерекшеліктерді және басқа да нормативтік құқықтық актілерді келісу;

13) Ақпараттандыру саласында іске асырылып жатқан жобалар бойынша техникалық ерекшеліктерді, техникалық тапсырмаларды, жұмыстың жоспар-кестелерінің әзірленуін қамтамасыз ету және келісу;

14) Жергілікті атқарушы органдардың ақпараттық қауіпсіздік саясаты талаптарының орындауын бақылаумен қамтамасыз ету;

15) Әкімдіктің және жергілікті атқарушы органдардың қызметкерлеріне ақпараттық қауіпсіздік сұрақтары бойынша тәжірбиелік және әдістемелік көмек көрсету;

16) Профилактикалық шараларын жургізу және ақпараттық қауіпсіздік күйін тексеру;

17) Ақпаратық жүйедегі осал тұстарды анықтау мен оларды жою жұмыстарын үйлестіру;

18) Ақпараттық қауіпсіздікпен қамтамасыз ету, жергілікті есептеу желісінің, серверлік және басқа да құрылғылар бойынша қызмет көрсетуші ұйымдардың өзара әрекеттесу мен олардың жұмысын үйлестіру.
19) Мемлекеттік көрсетілетін қызметтерді көрсету процестерін жетілдіру және оңтайландыру, сапасын жоғарылату және қол жетімділігін арттыру;
20) Мемлекеттік көрсетілетін қызметтердің жартылай немесе толық автоматтандыру мүмкіндіктерін қарастыру;

21) Ақпараттық жүйелердің функцияландыру және оның мемлекеттік органдардың ақпараттық жүйелерімен қарым-қатынасын бақылау;

22) Мемлекеттік көрсетілетін қызмет сапасын іштей бақылау жұмысын жүргізу;

23) Мемлекеттік көрсетілетін қызметтер бойынша мониторингін жүргізу;

24) Мемлекеттік көрсетілетін қызметтер стандарттары мен регламенттерінің қолжетімділігін қамтамасыз ету;

25) Көрсетілетін қызметті алушылардың мемлекеттік қызметтер көрсету тәртібі туралы қолжетімді нысанда хабардар болуын қамтамасыз ету;

26) Көрсетілетін қызметті алушылардың мемлекеттік қызметтер көрсету мәселелері бойынша өтініштерін қарау;

27) Көрсетілетін қызметті алушылардың бұзылған құқықтарын, бостандықтары мен заңды мүдделерін қалпына келтіруге бағытталған шараларды қолдану;

28) Қазақстан Республикасының заңнамасына сәйкес мемлекеттік қызметтер көрсету сапасын ішкі бақылауды жүргізу;

29) Көрсетілетін қызметті берушілердің мемлекеттік көрсетілетін қызметтер стандарттарын сақтауын қамтамасыз ету.

30) Заңнамада белгiленген өзге де міндеттерді жүзеге асыру.

5. Бөлімшенің құқықтары:
1) Мемлекеттік органдардан, ұйымдардан, олардың лауазымды адамдарынан Қазақстан Республикасының заңнамасында белгіленген тәртіппен қажетті ақпарат пен материалдарды сұрату және алу;
2) Қала әкімі аппаратының бөлімшесімен және дербес бөлімдерімен өзара іс-қимылды қамтамасыз етеді;
3) Қазақстан Республикасының қолданыстағы заңнамасында көзделген өзге де құқықтарды жүзеге асыру.
4) Бөлімшенің міндеттеріне кіретін мәселелер бойынша Әкімдік басшылығының қарауына ұсыныстар енгізу;

5) Бөлімшенің құзыретіне қатысты мәселелерді Әкімдіктің басшылығымен талқылауға қатысу;

6) Бөлімшенің құзыретіне кіретін мәселелер бойынша басшылықтың тапсырмасы бойынша Әкімдіктің мүддесін, Қазақстан Республикасының барлық мемлекеттік, қоғамдық және басқа да мекемелері мен ұйымдарда және шетелдерде білдіру;

7) Бөлімшеге жүктелген міндеттер мен функцияларды орындау үшін қажетті құжаттарды, есептерді, анықтамалар мен басқа да материалдарды жергілікті атқарушы органдардан сұрату және алу;

8) Бөлімшенің, Әкімдіктің құзыретіне кіретін мәселелер бойынша кеңестер ұйымдастыру және өткізу;

9) Әкімдікке жүктелген міндеттерге сәйкес, Әкімдіктің құрылымдық бөлімдері мен ведомстволық бағынысты ұйымдары басшыларының және олардың қызметкерлерінің келісімімен Әкімдік өткізетін іс-шараларды ұйымдастыруға қатысу үшін оларды тарту;

10) Қазақстан Республикасының заңнамасына сәйкес Бөлімшеге жүктелген өзге де құқықтарды жүзеге асыру;

11) Әкімдіктің және мемлекеттік органдардың өзара іс-қимыл жасаған жағдайда, Бөлімшенің қызметкерін (-лерін), ол (-олар) консультативтік-кеңес органдарына қатысу қажет болған ретте, не болмаса басқа тиісті қызметтік көмек көрсету үшін бөлу.

3. Бөлімшенің қызметін ұйымдастыру

6. Бөлімше қала әкімі аппаратының басшысына тікелей бағынады.
7. Бөлімшені Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын бөлімше басшы басқарады.
8. Бөлімше басшысы  құрылымдық бөлімшенің қызметіне жалпы басшылықты жүзеге асырады және мемлекеттік органның құрылымдық бөліміне жүктелген міндеттердің орындалуы мен оның өз функцияларын жүзеге асыруы үшін дербес жауапты болады.
9. Бөлімшенің құзыретіне кіретін мәселелер бойынша құрылымдық бөлімшенің атынан басқа құрылымдық бөлімдерге жіберілетін құжаттарға бөлімше басшысы, ал ол болмаған жағдайда оны алмастыратын адам қол қояды.

